text: এ বি এম গোলাম মোস্তফা একজন বাংলাদেশী রাজনীতিবিদ, সাবেক সচিব, মন্ত্রী ও সাংসদ। কুমিল্লা-৪ আসনের সাবেক সংসদ সদস্য। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নির্বাচিত সংসদ সদস্য।
  
  জন্ম ও প্রাথমিক জীবন 
  গোলাম মোস্তফা ২ ফেব্রুয়ারি ১৯৩৪ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লার দেবিদ্বার উপজেলার বড়শালঘর গ্রামে জন্মগ্রহণ করেন। তার বাবা মফিজউদ্দীন আহমদ ছিলেন পূর্ব পাকিস্তানের শিক্ষামন্ত্রী। তিনি ১৯৫১ সালে ঢাকা কলেজ থেকে আইএ পাস করে ১৯৫৪ সালে ঢাকা বিশ্ববিদ্যালয় থেকে অর্থনীতিতে বিএ এবং ১৯৫৫ সালে একই বিভাগ থেকে এমএ পাস করেন।
  
  রাজনৈতিক ও কর্মজীবন 
  এ বি এম গোলাম মোস্তফা ১৯৫৬ সালে পাকিস্তান সিভিল সার্ভিস পরীক্ষা শেষ করে পাকিস্তানের সিভিল সার্ভিসে বেশ কয়েকটি পদে দায়িত্ব পালন করেছিলেন। তিনি বাংলাদেশের প্রথম বেতন কমিশনের সদস্য সহ তিনি ১৬ বছর ৭ টি মন্ত্রনালয়ে সচিব হিসেবে দায়িক্ত পালন করেন।
  
  জাতীয় পর্টিতে যোগ দিয়ে তিনি ১৯৮৮ সালে জ্বালানি ও প্রাকৃতিক সম্পদ মন্ত্রী এবং বন্যা নিয়ন্ত্রণ ও পানি সম্পদ মন্ত্রীর দায়িত্ব পালন করেছিলেন।
  
  তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছিলেন। তিনি কুমিল্লা উত্তর জেলা আওয়ামী লীগের সহ-সভাপতি।
  
  তথ্যসূত্র 
  
  বিষয়শ্রেণী:১৯৩৪-এ জন্ম
  বিষয়শ্রেণী:বাংলাদেশের সাবেক সচিব
  বিষয়শ্রেণী:বাংলাদেশের সাবেক মন্ত্রী
  বিষয়শ্রেণী:নবম জাতীয় সংসদ সদস্য
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:কুমিল্লা জেলার রাজনীতিবিদ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: এ বি এম গোলাম মোস্তফা (কুমিল্লার রাজনীতিবিদ)